Չնայած համաշխարհային մասշտաբով և երկրների մակարդակով զգալի ջանքեր են գործադրվում կենսաբազմազանության պահպանության համար, սակայն դեռևս ամբողջ աշխարհում արձանագրվում է բուսական և կենդանական աշխարհի տեսակային կազմի կրճատում, ինչը ավելի արդիական է դարձրել կենսաբազ­մազանության պահպանության խնդիրը: Յուրաքանչյուր պետություն պատասխանատվություն է կրում իր կենսաբազմա­զանության պահպանության և իր կենսաբանական ռեսուրսների կայուն օգտագործման համար: